**ПОЈЕДНОСТАВЉЕЊЕ ПОСТУПКА УПИСА У ИМЕНИК АКРЕДИТОВАНИХ УДРУЖЕЊА ПРОЦЕНИТЕЉА ВРЕДНОСТИ НЕПОКРЕТНОСТИ**

|  |  |
| --- | --- |
| **Назив административног поступка** | **Упис у именик акредитованих удружења проценитеља вредности непокретности** |
| **Шифра поступка** | 01.00.0010 |
| **Регулаторно тело**  **(надлежно за спровођење препоруке)** | Министарство финансија |
| **Правни оквир којим је уређен административни поступак** | * Закон o проценитељима вредности непокретности („Службени гласник РС”, бр. 108/16 и 113/17 - др. закон) |
| **Прописи које треба променити /донети/укинути да би се спровеле препоруке** | 1. Закон o проценитељима вредности непокретности („Службени гласник РС”, бр. 108/16 и 113/17 - др. закон) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Прописима су јасно дефинисани услови које је потребно испунити како би се стекла акредитација професионалног удружења. Mеђутим, у пракси се од странке захтева да одређена документа достави у оригиналу, што доводи до непотребних трошкова чиме се нарушава једно од начела управног поступка, начело делотворности и економичности, по коме се поступак спроводи уз што мање трошкова за странку. Додатно, није омогућено подношење захтева и издавање акта надлежног органа електронским путем. Поступак се покреће захтевом за који не постоји образац, већ се подноси у слободној форми што поступак чини нетранспарентним. . | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | | *Промена форме документа* |  | **Х** |  | | | **Увођење е-управе** |  | **Х** |  | | **Образац административног захтева** |  | | | | *Увођење обрасца за подношење захтева* | **Х** |  | **1.** | | |
| 1. **ОБРАЗЛОЖЕЊЕ** | |
| * 1. **Документација**   ***Промена форме документа***   * **Документ број 8: Доказ о уплати таксе за дoбиjaњe стaтусa Акрeдитoвaнoг удружeњa**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.маја 2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке, није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До успостављања пуне е-управе а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.**   * 1. **Увођење обрасца захтева**   Захтев у оквиру овог поступка се подноси у слободној форми.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези са документима.  У обрасцу захтева треба да стоји и писана информација о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа пре усвајања обрасца прописом.  **За примену ове препоруке, потребна измена члана 30. Закона o проценитељима вредности непокретности („Службени гласник РС”, бр. 108/16 и 113/17 - др. закон).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН**  **О ДОПУНИ ЗАКОНА О ПРОЦЕНИТЕЉИМА ВРЕДНОСТИ НЕПОКРЕТНОСТИ**  Члан 1.  У Закону о проценитељима вредности непокретности („Службени гласник РС”, бр. 108/16 и 113/17 - др. закон), у члану 30. после става 2, додаје се нови став 3. који гласи:  „Захтев из става 1. овог члана, подноси се на обрасцу који је одштампан уз овај закон и чини његов саставни део.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ПРОЦЕНИТЕЉИМА ВРЕДНОСТИ НЕПОКРЕТНОСТИ КОЈЕ СЕ ДОПУЊУЈУ**  Члан 30.  Професионално удружење подноси Министарству захтев за акредитацију, уз достављање доказа о испуњавању следећих услова:   1. да има најмање 25 регистрованих чланова који су лиценцирани проценитељи; 2. да има организациону, управљачку и техничку структуру која омогућава пријем и евиденцију чланова, унапређење професије, као и проверу и санкционисање повреда Националних стандарда и кодекса етике; 3. да испуњава услове за организатора континуираног професионалног усавршавања прописане актом из члана 18. став 5. овог закона; 4. да је формирало Комисију, чији су чланови најмање три лиценцирана проценитеља са најмање пет година радног искуства на пословима вршења процена, и уредило начин рада Дисциплинске комисије за потребе вођења дисциплинских поступака; 5. да је донело интерна акта којима су прописани адекватни механизми заштите чланова удружења у оквиру дисциплинског поступка; 6. да је донело интерни акт којим су прописани износи које на име чланарина и других накнада наплаћује члановима; 7. да је платило таксу за добијање статуса Акредитованог удружења.   Испуњеност услова из става 1. овог члана професионално удружење доказује изводом из регистра чланова удружења, достављањем статута и других интерних аката удружења, као и доказа о уплати таксе из става 1. тачка 7) овог члана.  ЗАХТЕВ ИЗ СТАВА 1. ОВОГ ЧЛАНА, ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ЗАКОН И ЧИНИ ЊЕГОВ САСТАВНИ ДЕО. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 34.198,11РСД. Усвајање и примена препорука ће донети привредним субјектима годишње директне уштеде од 413,27 РСД или 3,40 ЕУР. Ове уштеде износе 1,21% укупних директних трошкова привредних субјеката у поступку.  Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |